Szám:1-7/2014 17. sz. napirendi pont anyaga

**Előterjesztés**

A Zalaszentgrót Városi Önkormányzat Képviselő-testületének

2014. június 26-i, rendes ülésére

**Tárgy:** Zalaszentgróti Rendőrőrs részére támogatása

Tisztelt Képviselő-testület!

A Zalaszentgróti Rendőrőrs támogatási kéréssel fordult Zalaszentgrót Város polgármesteréhez. A Zalaszentgróti Rendőrőrs kérelmében megküldte azon eszközök listáját, melyek mindennapi feladataik ellátásához nyújtana nagy segítséget, így különösen nyomtató, monitor, fénymásoló.

A ZAL-AGRO Zrt. 2014.04.15-én adományban részesítette Zalaszentgrót Város Önkormányzatát. A ZAL-AGRO Zrt. által adományként Zalaszentgrót Város Önkormányzata részére átadott eszközök az alábbiak:

|  |  |  |  |  |
| --- | --- | --- | --- | --- |
| megnevezés | mennyiség | nettó érték  (Ft) | + ÁFA (Ft) | bruttó érték (Ft) |
| HP laser Jet Pro M153dnf multifunkciós lézer nyomtató | 1 | 68 425 | 18 475 | 86 900 |
| HPCE278A (78A) fekete toner | 1 | 16 457 | 4 443 | 20 900 |
| Herox másolópapír A/4 80 gr | 5 csomag | 15 118 | 4 082 | 19 200 |
| ÖSSZESEN |  | 100 000 | 27 000 | 127 000 |

A fenti eszközöket a ZAL-AGRO Zrt. azzal a kiegészítéssel adta át Zalaszentgrót Város Önkormányzatának, hogy az átadásra kerül a Zalaszentgróti Rendőrőrs részére, így javasoljuk a fenti eszközöknek a Zalaszentgróti Rendőrőrs részére történő, térítés nélküli tulajdonba adását.

A Zalaszentgróti Közös Önkormányzati Hivatal tulajdonát képezi 4 db az alábbi paraméterekkel rendelkező használt monitor:

|  |  |  |  |
| --- | --- | --- | --- |
| megnevezés | lelt.szám. | bruttó érték (Ft) | nettó érték  (Ft) |
| ACER 17” TFT Monitor NM002 | 005478 | 51 840 | 0 |
| ACER 17” TFT Monitor NM003 | 005479 | 51 840 | 0 |
| LCD Monitor ACER 17” | 005475 | 63 750 | 0 |
| Monitor 17” BELINEA | 005501 | 43 056 | 0 |
| összesen: | - | 210 486 | 0 |

A Zalaszentgróti Rendőrőrs munkáját – kérelmében foglaltak alapján – nagymértékben segítenék ezek az eszközök. A fent meghatározott monitorok átadása a Hivatal munkáját nem befolyásolja, nem veszélyezteti, ezért javasoljuk azoknak a Zalaszentgróti Rendőrőrs részére történő átadását, amellyel Zalaszentgrót Város Önkormányzata hozzájárul a Zalaszentgróti Rendőrőrs munkájának segítéséhez, megkönnyítéséhez.

A Pénzügyi és Ügyrendi Bizottság az előterjesztést a 2014. június 23-i ülésén tárgyalja, az Elnök szóban terjeszti elő a Bizottság véleményét.

Kérem a Tisztelt Képviselő-testületet, hogy az előterjesztést tárgyalja meg és az alábbi határozati javaslatot fogadja el:

**Határozati javaslat:**

Zalaszentgrót Város Önkormányzat Képviselő-testülete térítésmentesen átadja a Zalaszentgróti Rendőrőrs tulajdonába a ZAL-AGRO Zrt. által felajánlott lézer nyomtatót, a hozzátartozó tonert és fénymásolópapírt; valamint a Zalaszentgróti Közös Önkormányzati Hivatal tulajdonában levő 4 db használt monitort, az előterjesztésben foglaltaknak megfelelően.

A képviselő-testület felkéri a jegyzőt, hogy tegye meg a szükséges intézkedéseket.

Határidő**:** 2014. június 30.

Felelős**:** Baracskai József polgármester

Dr. Simon Beáta jegyző

Zalaszentgrót, 2014. június 16.

Baracskai József

polgármester

A határozati javaslat a törvényességi

előírásnak megfelel.

Dr. Simon Beáta

jegyző