**Szám:** 1-7/2014. 29. sz. napirendi pont anyaga

**Előterjesztés**

Zalaszentgrót Város Önkormányzata Képviselő-testületének

2014. június 26-i rendes ülésére

**Tárgy:** Rész-önkormányzati fejlesztési tartalék felosztása

**Tisztelt Képviselő-testület!**

Zalaszentgrót Város Önkormányzata 2014 évi költségvetése beruházási kiadások előirányzatába 1000e Ft fejlesztési tartalék került betervezésre a rész-önkormányzatok részére.

A rész-önkormányzatvezetők számára a Közös Önkormányzati Hivatalban tartott 2014. június 2-i megbeszélésen a résztvevők között megállapodás született, hogy vásárolhatnak fűnyíró eszközöket, olyan módon, hogy a költségek 50%-a a részönkormányzatok keretéből, a másik 50% pedig a fejlesztési tartalékból kerülne kifizetésre.

A részönkormányzat vezetőkkel konzultálva az 1. számú táblázatban szereplő műszaki paraméterekkel rendelkező eszközökre kértünk árajánlatot három vállalkozótól.

1.számú táblázat

|  |  |  |  |
| --- | --- | --- | --- |
| **Stihl FS 460 c-em** | | |  |
| Teljesítmény/Lóerő: | 2.2 kW | 3 LE |
| Súly: | 8.5 kg | |
| Tartozékok: | 3 ágú kés, dupla vállheveder, gyertyakulcs, csavarhúzó | |
|  | | | |
| **MTD bc51-5** | | |  |
| Teljesítmény/Lóerő: | 3.74kW | 5LE |
| Vágószélesség: | 51 cm | |

A bekért árajánlatok alapján a zalaszentgróti AGRO-ALKATRÉSZ BT. (8790 Zalaszentgrót, Batthyány u. 3.) árajánlata bizonyult a legkedvezőbbnek, mivel vállalta a gépekhez tartozó egyéb tartozékokra is a 10 % kedvezményt, valamint 2 év garanciát abban az esetben, amennyiben a gépekhez előírt adalékanyagokat használjuk.

A megnövekedett fűnyírási igények és közmunka programok miatt az Önkormányzatnak is szüksége van 1 db Stihl FS 460 c-em típusszámú fűkaszára, melyre a fedezetet a rész-önkormányzati fejlesztési tartalék biztosítja 211.330 Ft, és az általános fejlesztési tartalék 13.580 Ft összegben.

A rész-önkormányzatok igényei alapján a 2. számú táblázatban szereplő eszközök és mennyiségek kerülnének beszerzésre. A táblázat tartalmazza a rész-önkormányzatok által a részükre biztosított keretből fizetendő, a rész-önkormányzati fejlesztési tartalékból és az általános fejlesztési tartalékból felhasználandó összeget is.

2.számú táblázat

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Stihl FS 460 c-em** | **Z.udvarnok** | **Z.koppány** | **T.szentpéter** | **Aranyod** | **Csáford** | **Kisszentgrót** | **Város** | **Összesen** |
| Darabszám | 1 | 1 | 1 | 1 | 1 | 1 | 1 | 7 |
| Fejlesztési tartalék | 112.455 | 112.455 | 112.455 | 112.455 | 112.455 | 112.455 | 211.330 | 866.060 |
| Rész-önkormányzati keret | 112.455 | 112.455 | 112.455 | 112.455 | 112.455 | 112.455 |  | 674.730 |
| Általános fejlesztési tartalék |  |  |  |  |  |  | 13.580 | 13.580 |
| **MTD bc51-5** |  | | | | | | |  |
| Darabszám | 1 | 1 | 1 |  |  | 1 |  | 4 |
| Fejlesztési tartalék | 28.485 | 28.485 | 28.485 |  |  | 28.485 |  | 113.940 |
| Részönkormányzati keret | 28.485 | 28.485 | 28.485 |  |  | 28.485 |  | 113.940 |
| **Fejlesztési tartalék összesen** | 140.940 | 140.940 | 140.940 | 112.455 | 112.455 | 140.940 | 211.330 | **1.000000** |
| **Részönkormányzati keret összesen** | 140.940 | 140.940 | 140.940 | 112.455 | 112.455 | 140.940 |  | **788.670** |
| **Általános fejlesztési tartalék összesen** |  |  |  |  |  |  | 13.580 | **13.580** |
| **Összesen:** | 281.880 | 281.880 | 281.880 | 224.910 | 224.910 | 281.880 | 224.910 | **1.802.250** |

A Gazdasági és Városfejlesztési Bizottság az előterjesztést a 2014. június 19-i ülésén megtárgyalta, a 49/2014.(VI.19.) számú határozatával elfogadta, és a Képviselő-testületnek elfogadásra javasolja.

Kérem a T. Képviselő-testületet, hogy az előterjesztést tárgyalja meg és a fogadja el az alábbi határozati javaslatot:

**Határozati javaslat:**

Zalaszentgrót Város Önkormányzatának Képviselő-testülete úgy dönt, hogy az AGRO-ALKATRÉSZ BT.-től (8790 Zalaszentgrót, Batthyány u. 3.) beszerez 7 db Stihl FS 460 c-em típusú fűkaszát, 4 db MTD bc51-5 típusú fűnyírót 1.802.250 Ft értékben a kedveszményes alkatrész beszerzésre tekintettel, melyre a fedezetet a rész-önkormányzatifejlesztési tartalék 1.000.000 Ft, az általános fejlesztési tartalék 13.580 Ft, a rész-önkormányzati keretek 788.670 Ft összegben biztosítják az előterjesztés 2. számú táblázata szerinti megbontásban.

Felkéri a polgármestert az eszközök beszerzésére.

Határidő**:** 2014. július 31.

Felelős**:** Baracskai József polgármester

Zalaszentgrót, 2014. június 11.

|  |  |
| --- | --- |
|  | Baracskai József  polgármester |

A határozati javaslat a törvényességi előírásnak megfelel.

Dr. Simon Beáta

jegyző