Szám: 1-7/2014 28 . sz. napirendi pont anyaga

**Előterjesztés**

A Zalaszentgrót Városi Önkormányzat Képviselő-testületének

2014. június 26-i, rendes ülésére.

**Tárgy:** ZALAVÍZ ZRT. átalakulása

**Tisztelt Képviselő-testület!**

Zalaszentgrót Város Önkormányzata az ÉSZAK-ZALAI VÍZ-ÉS CSATORNAMŰ ZRT.(a továbbiakban: ZALAVÍZ ZRT.) (székhely: 8900 Zalaegerszeg, Balatoni út. 8.) részvényese.

A víziközmű-szolgáltatásról szóló 2011. évi CCIX. törvény hatálybalépése a víziközmű-szolgáltatási szektor átalakulását vonta magával. Az átalakulás legfontosabb iránya az integráció, melynek keretén belül a ZALAVÍZ ZRT. is megkezdte akvizíciós tevékenységét.

Ezen tevékenység keretében – valamint a szolgáltatási terület egybefüggősége érdekében – a ZALAVÍZ ZRT. a 2013.07.03-án aláírt üzletrész-átruházási szerződéssel megvásárolta az AQUAZALA Közszolgáltató Koncessziós Kft. (a továbbiakban: AQUAZALA Kft.) 99,875%-os üzletrészét.

A Magyar Energetikai és Közmű-szabályozási Hivatal 128/2013 határozatában jóváhagyta, hogy a ZALAVÍZ ZRT. az AQUAZALA Kft.-ben 75%-os mértéket meghaladó közvetlen befolyást szerezzen.

Gazdasági-, illetve jogi szempontok miatt indokolt az, hogy a két társaság (ZALAVÍZ ZRT., AQUAZALA Kft.) egyesüljenek, mégpedig olyan módon, hogy a ZALAVÍZ ZRT.-be beolvadjon az AQUAZALA Kft. Ezen átalakulás jogi alapját a Polgári törvénykönyvről szóló 2013. évi V. törvény ( a továbbiakban: Ptk.) 3.44 § (1) bekezdése jelenti, amely az alábbiak szerint rendelkezik: „*A jogi személy más jogi személyekkel összeolvadás vagy beolvadás útján egyesülhet.”*

A ZALAVÍZ ZRT. Igazgatósága, Felügyelőbizottsága, valamint Közgyűlése többször tárgyalta már a két társaság integrációjával (egyesülésével) összefüggő előterjesztéseket és e testületek számos, az integrációt támogató döntést is már meghoztak. Az egyes jogi személyek átalakulásáról, egyesüléséről, szétválásáról szóló 2013. évi CLXXVI. törvény 2. § (1) bekezdése szerint a ZALAVÍZ ZRT. közgyűlésének két alkalommal kell határozatot hoznia a beolvadásról.

A 2014. május 29-énm tartott Közgyűlés meghozta első határozatát az átalakulási szándékról, fordulónapról és könyvvizsgáló személyéről. A közgyűlés az alábbi határozatokat fogadta el:

1. A ZALAVÍZ ZRT. Közgyűlése egyetért azzal, hogy a ZALAVÍZ ZRT. átalakuljon olyan módon, hogy a ZALAVÍZ ZRT.-be beolvadjon az AQUAZALA Kft. a Polgári törvénykönyvről szóló 2013. évi V. törvény 3:44. §-a, valamint az egyes jogi személyek átalakulásáról, egyesüléséről, szétválásáról szóló 2013. évi CLXXVI. törvény 12. §-16. §-ai, valamint az egyéb vonatkozó rendelkezések alapján, olyan módon, hogy az átvevő gazdasági társaság a ZALAVÍZ ZRT., mely változatlan formában olyan módon, hogy az átvevő gazdasági társaság a ZALAVÍZ ZRT., mely változatlan formában működik tovább, az AQUAZALA Kft. pedig jogutódlással, mint beolvadó társaság megszűnik.
2. A ZALAVÍZ ZRT. Közgyűlése egyetért azzal , hogy a vagyonmérleg tervezetek fordulónapja 2014.09.30. napja legyen. A ZALAVÍZ ZRT. Közgyűlése azzal is egyetért, hogy a könyvvizsgálatot a Laut-Audit Bt. – Borsosné Pál Ildikó (tagsági szám: 000970) könyvvizsgáló végezze el. A ZALAVÍZ ZRT. Közgyűlése támogatja azt is, hogy a ZALAVÍZ ZRT. Közgyűlése megbízza Nagy András vezérigazgatót az átalakulási terv, valamint az átalakulási döntés meghozatalához szükséges egyéb okiratok elkészítésével. A ZALAVÍZ ZRT. Közgyűlése megbízza Nagy András vezérigazgatót azzal is, hogy a ZALAVÍZ ZRT. – AQUAZALA Kft. közti átalakulással kapcsolatban eljárjon a Magyar Energetikai és Közmű-szabályozási Hivatal előtti eljárásban, ideértve a szükséges engedélyezési eljárást is.

Az egyes jogi személyek átalakulásáról, egyesüléséről, szétválásáról szóló 2013. évi CLXXVI. törvény 2. § (2) bekezdése alapján a ZALAVÍZ ZRT. részvényeseinek, és így Zalaszentgrót Város önkormányzatának is nyilatkozni kell arra vonatkozóan, hogy az adott részvényes tagja kíván-e lenni és amennyiben igen, úgy mekkora vagyoni hozzájárulással a jogutód társaságnak, azaz a ZALAVÍZ ZRT-nek.

A Közgyűlésen jelen lévő részvényesek akként nyilatkoztak, hogy - teljes vagyoni hozzájárulásukkal – tagjai kívánnak lenni a jogutód cégnek, azaz a ZALAVÍZ ZRT.-nek.

A fent hivatkozott jogszabályhely alapján egyelőre csupán egy előzetes felmérést kell elvégezni. A felmérés, illetve a nyilatkozattétel ugyanakkor olyan jogszabályi kötelezettség, amely nem csupán a ZALAVÍZ ZRT.-t, hanem a Részvényest is terheli.

A fentiekre figyelemmel a polgármesternek az önkormányzat képviseletében nyilatkozni kell arról, hogy az általa képviselt önkormányzat tagja kíván-e lenni, és mekkora vagyoni hozzájárulással a jogutód gazdasági társaságnak, vagyis a ZALAVÍZ ZRT.-nek**.**

Jelenleg csupán előzetes felmérésről van szó, ugyanakkor a törvény által előírt második döntés meghozatalakor – előreláthatóan 2014. október elején – szükséges lesz ismételten – és ezúttal már véglegesen – nyilatkozni ebben a körben.

A Gazdasági és Városfejlesztési Bizottság az előterjesztést megtárgyalta és a 48/2014.(VI.19.) számú határozatában javasolja Zalaszentgrót Város Önkormányzata Képviselő-testületének a nyilatkozat megtételéről szóló határozati javaslat elfogadását.

Kérem a T. Képviselő-testületet, hogy az előterjesztést tárgyalja meg és a fogadja el az alábbi határozati javaslatot:

**Határozati javaslat:**

Zalaszentgrót Város Képviselő-testülete úgy dönt, hogy Zalaszentgrót Város Önkormányzata – teljes vagyoni hozzájárulásával – tagja kíván lenni az ÉSZAK-ZALAI VÍZ-ÉS CSATORNAMŰ ZRT. és az AQUAZALA Közszolgáltató Koncessziós Kft. beolvadással történő egyesülésének eredményeként létrejövő jogutód társaságnak, az ÉSZAK-ZALAI VÍZ-ÉS CSATORNAMŰ ZRT-nek.

A Képviselő-testület felhatalmazza a polgármestert, hogy jelen előterjesztés 1. számú mellékletét képező nyilatkozatát a mellékletben szereplő tartalommal tegye meg.

A Képviselő-testület felkéri a jegyzőt, hogy a nyilatkozat és a határozati kivonat egy példányának megküldésével az ÉSZAK-ZALAI VÍZ-ÉS CSATORNAMŰ ZRT-t (8900, Zalaegerszeg, Balatoni út. 8.) értesítse.

Határidő: 2014. június 30.

Felelős: Baracskai József polgármester

Dr. Simon Beáta jegyző

A határozati javaslat a törvényességi

követelményeknek megfelel.

Dr. Simon Beáta

jegyző

1. számú melléklet

**NYILATKOZAT**

Zalaszentgrót Város Önkormányzata (székhely:8790 Zalaszentgrót, Dózsa Gy. u. 1.) – mint a ZALAVÍZ ZRT. (székhely: 8900 Zalaegerszeg, Balatoni út 8.) részvényese – képviseletében az alábbi nyilatkozatot teszem.

Nyilatkozom, tudomásom van arról, hogy a ZALAVÍZ ZRT. 2014. 05. 29. napján megtartott Közgyűlése meghozta az alábbi határozatokat:

*A ZALAVÍZ Zrt. egyetért azzal, hogy a ZALAVÍZ Zrt. átalakuljon olyan módon, hogy a ZALAVÍZ Zrt.-be beolvadjon az AQUAZALA Kft. a Polgári törvénykönyvről szóló 2013. évi V. törvény 3:44. §-a, valamint az egyes jogi személyek átalakulásáról, egyesüléséről, szétválásáról szóló 2013. évi CLXXVI. törvény 12.§-16.§-ai, valamint az egyéb vonatkozó rendelkezések alapján oly módon, hogy az átvevő gazdasági társaság a ZALAVÍZ Zrt., mely változatlan formában működik tovább, az AQUAZALA Kft. pedig jogutódlással, mint beolvadó társaság megszűnik.*

*A ZALAVÍZ Zrt. Közgyűlése egyetért azzal, hogy a vagyonmérleg tervezetek fordulónapja 2014.09.30. napja legyen.*

*A ZALAVÍZ Zrt. Közgyűlése azzal is egyetért, hogy a könyvvizsgálatot a Lauf-Audit Bt. – Borsosné Pál Ildikó (tagsági szám: 000970) könyvvizsgáló végezze el.*

*A ZALAVÍZ Zrt. Közgyűlése támogatja azt is, hogy a ZALAVÍZ Zrt. Közgyűlése megbízza Nagy András vezérigazgatót az átalakulási terv, valamint az átalakulási döntés meghozatalához szükséges egyéb okiratok elkészítésével.*

*A ZALAVÍZ Zrt. Közgyűlése bízza meg Nagy András vezérigazgatót azzal is, hogy a ZALAVÍZ Zrt. – AQUAZALA Kft. közti átalakulással kapcsolatban eljárjon a Magyar Energetikai és Közmű-szabályozási Hivatal előtti eljárásban, ideértve a szükséges engedélyezési eljárást is.*

Figyelemmel a fentiekre, illetve a 2013. évi CLXXVI. törvény 2. § (2) bekezdésére, az önkormányzat képviseletében nyilatkozom, az önkormányzat – teljes vagyoni hozzájárulásával – tagja kíván lenni az átalakulás eredményeként létrejövő jogutódi társaságnak, vagyis a ZALAVÍZ ZRT.-nek.

Kelt: Zalaszentgrót, 2014. június …

…………………………………….

Baracskai József polgármester

Zalaszentgrót Város Önkormányzatának képviselője